Knerten i knipe

Knerten i knipe er en norsk barnefilm fra 2011 basert på Anne-Cath. Vestlys bøker om Lillebror og Knerten. Regi er ved Arild Ommundsen. Den er den tredje filmen om Knerten, der de to tidligere er Knerten (2009) og Knerten gifter seg (2010), senere Ekspedisjon Knerten (2017) og Knerten og sjøormen (2020). 

Som de andre to, ble også Knerten i knipe en publikumssuksess. Den ble den femte mest sette kinofilmen i Norge i 2011 og ble totalt sett av 313 000, noe var en del lavere enn for de to første. De tre filmene hadde tilsammen over 1 millioner besøkende på kino.

Filmen ble forholdsvis godt mottatt av anmelderne. Blant annet fikk den terningkast fem av Dagsavisen, Nordlys og Side2, fire av Aftenposten, Dagbladet, Bergens Tidende og P3s Filmpolitiet og tre av VG og Adressa. Den ble nominert i klassen beste barnefilm under Amandaprisen 2012

Handling
I den tredje filmen om Knerten har Lillebror og familien hans flyttet. Knerten har fått en sønn, Lille-Knerten, og lykken er stor. Men mor og far er bekymret for Lillebror. De har bodd i Bessby i et par måneder, men han har fremdeles ikke fått seg noen nye venner. Lillebror bryr seg ikke. Han liker ikke de andre guttene i gata uansett, og dessuten har han jo Knerten. De to gjør en avtale om ikke å ha noen andre venner. For alltid. Men en dag forsvinner Knerten sporløst.

 Medvirkende 
 Skuespiller  Rolle Adrian Grønnevik Smith  Lillebror Åsleik Engmark (stemme)  Knerten Samsaya (stemme)  Karoline Trond Fausa Aurvåg (stemme)  Lille-Knerten Jan Gunnar Røise  Far Pernille Sørensen  Mor Petrus A. Christensen  Philip	 Minken Fosheim  Mormor Nils Jørgen Kaalstad  Politimann Andreas Cappelen  Doktor

 Referanser 

 Eksterne lenker 


Kategori:Filmer fra 2011
Kategori:Filmer basert på bøker
Kategori:Norske filmer fra 2010-årene
Kategori:Norske barnefilmer
Kategori:Norskspråklige filmer
Kategori:Amandaprisen 2012
Kategori:Vinnere av Sølvklumpen
Kategori:Norske eventyrfilmer
Kategori:Norske filmkomedier
Kategori:Anne-Cath. Vestly